विलियम शेक्सपियर (26 अप्रैल 1564 (बपतिस्मा) – 23 अप्रैल 1616) अंगरेज कबी, नाटककार, आ एक्टर रहलें। शेक्सपियर के अंगरेजी भाषा के सभसे महान लेखक मानल जाला आ इनके गिनती पूरा दुनिया के महान नाटककार लोग में होले। इनका के इंग्लैंड के राष्ट्रीय कवि अउरी बर्ड ऑफ एवन के रूप में भी जानल जाला। इनके साहित्यिक रचना सभ में, बिबिध छिटपुट रचना सभ के अलावा, 39 गो नाटक आ 154 गो सॉनेट, दू गो लमहर कबिता आ अउरी कई किसिम के रचना गिनावल जालीं। इनके नाटक सभ के अनुबाद दुनिया के लगभग हर प्रमुख भाषा में भइल बा आ इनके नाटक सभ के अउरी नाटककार लोग के नाटकन के तुलना में बहुत ढेर बेर मंच प खेलल जा चुकल बा।